


[image: ]Dokumentacioni, kriteret e kualifikimit, afatet për përzgjedhjen e shoqërive përmbarimore/përmbaruesve gjyqësore janë:

· Formular për shprehje interesi;
· Licencë për ushtrimin e veprimtarisë përmbarimore, të lëshuar nga Ministri i Drejtësisë (kopje e noterizuar e muajit të fundit);
· Deklaratë që është i regjistruar në Regjistrin e Përmbaruesve Privatë (në Ministrinë e Drejtësisë);
· Ekstrakt historik lëshuar nga QKB (me vulë elektronike);
· Vërtetim që ka paguar detyrimet tatimore dhe sigurimet shoqërore sipas afateve të parashikuara në legjislacionin tatimor (me vulë elektronike);
· Vërtetim nga Ministria e Drejtësisë që:
 a) nuk ka marrë masa disiplinore sipas ligjit nr. 26/2019;
b) nuk është pezulluar dhe nuk i është hequr licenca,
· Policë sigurimi profesional e vlefshme për vitin 2026;
· Deklaratë që nuk është në proces falimentimi;
· Vërtetim nga gjykata që nuk është dënuar me vendim gjyqësor të formës së prerë për veprimtarinë profesionale që cenon integritetin profesional të Përmbaruesit;
· Curriculum vitae e shoqërisë përmbarimore ose e përmbaruesit gjyqësor;
· Deklaratë mbi konfliktin e interesit, në përputhje me legjislacionin përkatës;
· Deklaratë që në rast pezullimi licence, dosjet për kontratat e shërbimit përmbarimor të lidhura me UKT sh.a. të transferohen përmbaruesve të përzgjedhur nga kreditori;
· Vërtetim nga Ministria e Drejtësisë për nivelin e performancës dhe efikasitetit në ekzekutimin e titujve ekzekutivë, në 5 vitet e fundit;
· Raportet statistikore vjetore për veprimtarinë e përmbaruesit gjyqësor privat për vitet 2023, 2024, 2025 të dërguara në Ministrinë e Drejtësisë dhe Dhomën Kombëtare të Përmbaruesve Gjyqësorë Privatë;
· Vërtetim që nuk janë debitorë ndaj shoqërisë “Ujësjellës Kanalizime Tiranë” sh.a.;
· Të interesuarit (shoqëritë përmbarimore/përmbaruesit gjyqësorë) duhet të dorëzojnë gjithë dokumentacionin brenda datës 28/07/2026, ora 12:00, në protokollin e shoqërisë “Ujësjellës Kanalizime Tiranë” sh.a., në adresën: Rruga “Konferenca e Pezës”, Ndërtesa nr. 133, Kodi Postar 1027, Tiranë, Shqipëri;
· Afati i ankimit është 7 ditë kalendarike nga dita e njoftimit të kualifikimit/skualifikimit.

